
2026
CAPITOLUL 1 – INFORMAȚII GENERALE
1.1. Denumire obiectiv general
Servicii de elaborare a studiului de fezabilitate, și a studiilor/documentațiilor de specialitate necesare pentru obiectivul de investiții „Dezvoltarea comunității energetice a Orașului Turceni prin producția și stocarea energiei din surse regenerabile”, cu respectarea H.G. nr. 907/2016 și a legislației aplicabile.
1.2. Autoritatea contractantă
U.A.T. ORAȘUL TURCENI, JUDEȚUL GORJ
1.3. Legislație
– H.G. nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare;
– Legea nr. 273/2006 privind finanțele publice locale, cu modificările și completările ulterioare;
– Legea nr. 98/2016 privind achizițiile publice, cu modificările și completările ulterioare;
– H.G. nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016, cu modificările și completările ulterioare;
– Legea nr. 10/1995, republicată, privind calitatea în construcții;
– Legea nr. 50/1991 privind autorizarea executării lucrărilor de construcții, cu modificările și completările ulterioare;
– reglementările tehnice, standardele și normativele în vigoare aplicabile instalațiilor electrice, sistemelor fotovoltaice, sistemelor de stocare și auditului energetic.
1.4. Sursa de finanțare
Realizarea investiției este propusă spre finanțare în cadrul Programului Dezvoltare Durabilă și Tranziție Justă 2021–2027, Prioritatea 1 – Atenuarea impactului socio-economic al tranziției la neutralitatea climatică în județul Gorj, acțiunea „Energie verde accesibilă și mobilitate nepoluantă”, componenta „Dezvoltarea surselor de energie regenerabilă în perspectiva creării comunităților de energie”, aferentă Obiectivului specific JSO8.1, apel PTJ/830/PTJ_P1/NA/GJ – „Dezvoltarea capacităților mici de producție din RES, PTJ – Prioritatea 1 Gorj”. Finanțarea va fi asigurată din fonduri europene nerambursabile prin Fondul pentru Tranziție Justă, bugetul de stat, bugetul local și, după caz, alte surse legal constituite.
1.5. Valoarea estimată a serviciilor
Valoarea estimată a serviciilor este detaliată în nota justificativă privind estimarea valorii, anexă la prezentul Caiet de sarcini. 
1.6. Cod clasificare CPV
CPV 71241000-9 – Studii de fezabilitate, servicii de consultanță, analize.
1.7. Situația existentă a obiectivului
La nivelul UAT Orașul Turceni există deja investiții în domeniul energiei regenerabile. Este realizat/în curs de implementare un parc fotovoltaic cu puterea instalată de 350 kW, destinat autoconsumului instituțiilor publice și iluminatului public, însă capacitatea acestuia nu este suficientă pentru acoperirea tuturor consumurilor din localitate.
La Spitalul Orășenesc Turceni există o instalație fotovoltaică cu puterea instalată de 100 kW, alcătuită din 186 de panouri fotovoltaice, realizată în cadrul proiectului „Reabilitare termică a Spitalului Orășenesc Turceni, județul Gorj”. Capacitatea instalată existentă nu este însă suficientă pentru acoperirea integrală a necesarului de energie electrică al spitalului.
La Secția de Psihiatrie din cadrul Spitalului Orășenesc Turceni au fost realizate intervenții în cadrul proiectului „Renovare energetică a Secției de Psihiatrie din cadrul Spitalului Orășenesc Turceni, județul Gorj”, însă măsurile implementate nu sunt suficiente pentru acoperirea integrală a necesarului de energie electrică al secției.
Liceul Tehnologic Turceni și Sala de Sport aferentă acestuia, Sala de Sport Strâmba Jiu, Casa de Cultură Turceni, precum și cele două corpuri de clădire din cadrul Școlii Gimnaziale cu clasele I–VIII Strâmba Jiu, cu destinația de școală gimnazială, respectiv grădiniță, nu dispun în prezent de capacități de producere și nici de sisteme de stocare a energiei electrice din surse regenerabile.
Implementarea investiției va contribui la modernizarea modului de producere, stocare și utilizare a energiei electrice la nivelul UAT Orașul Turceni, prin dezvoltarea unor capacități de producere a energiei electrice din surse regenerabile destinate autoconsumului și prin implementarea unor sisteme de stocare a energiei, în concordanță cu obiectivele Programului Dezvoltare Durabilă și Tranziție Justă 2021–2027.

Investiția vizează 6 amplasamente aflate în proprietatea UAT Orașul Turceni și incluse în proiect, respectiv: Casa de Cultură Turceni – CF nr. 39815; Secția de Psihiatrie din cadrul Spitalului Orășenesc Turceni – CF nr. 37402; Sala de Sport Strâmba Jiu – CF nr. 45190; Școala Gimnazială cu clasele I–VIII Strâmba Jiu – CF nr. 45220; Spitalul Orășenesc Turceni – CF nr. 39970; și Liceul Tehnologic Turceni – CF nr. 42808.

Prin realizarea proiectului, energia electrică produsă din surse regenerabile și gestionată inclusiv prin intermediul sistemelor de stocare va fi utilizată prioritar pentru acoperirea necesarului de consum aferent obiectivelor publice deservite. Astfel, investiția va contribui la reducerea cantității de energie electrică achiziționate din rețea și, implicit, la diminuarea cheltuielilor suportate din bugetul local.

Sistemele de stocare vor permite valorificarea eficientă a energiei regenerabile produse local, prin stocarea energiei disponibile în perioadele în care producția depășește necesarul instantaneu și utilizarea acesteia ulterior, în funcție de necesarul de consum. Prin corelarea capacităților de producție cu cele de stocare, proiectul va contribui la creșterea gradului de autoconsum, la optimizarea utilizării energiei regenerabile și la creșterea autonomiei energetice a UAT Orașul Turceni.

Totodată, investiția creează premisele dezvoltării unei comunități locale de energie, bazată pe producerea, stocarea și utilizarea energiei electrice din surse regenerabile într-un sistem integrat, cu respectarea legislației aplicabile și a condițiilor prevăzute în ghidul solicitantului.

Prin implementarea proiectului se estimează reducerea emisiilor de gaze cu efect de seră, creșterea ponderii energiei din surse regenerabile, reducerea dependenței de energia achiziționată din rețea și diminuarea vulnerabilității față de fluctuațiile prețurilor energiei. Prin integrarea producției și stocării energiei din surse regenerabile, investiția va contribui la modernizarea energetică a patrimoniului public al UAT Orașul Turceni și la tranziția către un sistem energetic local sustenabil, eficient și cu emisii reduse de carbon.

1.8. Situația propusă
Investiția urmărește dezvoltarea unei infrastructuri integrate pentru producerea și stocarea energiei electrice din surse regenerabile, destinată autoconsumului instituțiilor publice și dezvoltării comunității energetice a Orașului Turceni.
Investiția vizează 6 amplasamente aflate în proprietatea UAT Orașul Turceni:
– Casa de Cultură Turceni – CF nr. 39815;
– Secția de Psihiatrie din cadrul Spitalului Orășenesc Turceni – CF nr. 37402;
– Sala de Sport Strâmba Jiu – CF nr. 45190;
– Școala Gimnazială cu clasele I–VIII Strâmba Jiu – CF nr. 45220;
– Spitalul Orășenesc Turceni – CF nr. 39970;
– Liceul Tehnologic Turceni – CF nr. 42808.
Prin proiect se vor analiza și fundamenta, după caz, capacități de producere a energiei electrice prin sisteme fotovoltaice, capacități de stocare prin baterii, invertoare, structuri și kituri de montaj, sisteme de monitorizare, racorduri și instalații electrice, precum și un sistem de management al energiei (EMS) și automatizările necesare.
Puterile instalate, capacitățile de stocare, configurația tehnică și distribuția echipamentelor pe cele 6 amplasamente vor fi stabilite prin Studiul de fezabilitate, pe baza consumurilor reale, a condițiilor tehnice ale amplasamentelor și a cerințelor de racordare.
Obiectivul de investiții presupune dezvoltarea unei infrastructuri integrate pentru producerea și stocarea energiei electrice din surse regenerabile, destinată autoconsumului și dezvoltării comunității energetice a Orașului Turceni.

În conformitate cu activitățile eligibile prevăzute de Ghidul solicitantului, prin proiect se vor realiza, după caz:

· capacități de producere a energiei electrice din surse regenerabile, prin instalarea de sisteme fotovoltaice destinate asigurării consumului propriu;

· capacități de stocare a energiei electrice, prin instalarea de baterii de stocare;

· achiziționarea și instalarea componentelor necesare funcționării sistemelor, precum invertoare, structuri și kituri de montaj, echipamente și sisteme de monitorizare;

· realizarea racordurilor și instalațiilor electrice necesare între punctele de producere, consum și sistemele de stocare, în limitele necesare funcționării investiției;

· instalarea, după caz, a unui sistem de management al energiei (EMS) și a sistemelor IT/automatizărilor necesare pentru monitorizarea, gestionarea și optimizarea fluxurilor de energie;

· realizarea lucrărilor și amenajărilor strict necesare pentru montarea, racordarea, protecția și punerea în funcțiune a echipamentelor aferente capacităților de producere și stocare.

CAPITOLUL 2 – OBIECTUL CONTRACTULUI
2.1. Obiectiv, scop și rezultate așteptate
2.1.1. Obiectiv general
Obiectul contractului îl reprezintă prestarea serviciilor necesare elaborării studiului de fezabilitate si a studiilor de specialitate pentru investiția „Dezvoltarea comunității energetice a Orașului Turceni prin producția și stocarea energiei din surse regenerabile”, inclusiv audit energetic, documentațiile pentru obținerea avizelor/acordurilor solicitate prin certificatul/certificatele de urbanism și studiile de specialitate necesare fundamentării soluției tehnice.
Prestatorul va analiza situația energetică existentă, consumurile și profilurile de consum ale obiectivelor publice incluse în proiect și va fundamenta dimensionarea capacităților de producere și stocare astfel încât soluția recomandată să maximizeze autoconsumul și utilizarea energiei regenerabile produse local.
La elaborarea documentației, prestatorul va respecta toate actele normative și prescripțiile tehnice în vigoare aplicabile contractului, precum și eventualele modificări legislative intrate în vigoare pe durata derulării acestuia.
Prestatorul va elabora documentațiile necesare obținerii avizelor și acordurilor prevăzute prin certificatul/certificatele de urbanism și va acorda beneficiarului suportul tehnic necesar în procesul de avizare, în limitele obligațiilor stabilite prin contract.
2.2. Audit energetic
Auditul energetic va constitui document de fundamentare pentru analiza consumurilor și a profilului energetic al obiectivelor incluse în proiect. Acesta va identifica consumurile actuale, sursele existente de producere a energiei, necesarul neacoperit și oportunitățile de creștere a autoconsumului prin integrarea noilor capacități fotovoltaice și de stocare.
Auditul energetic va fi realizat de specialiști autorizați/atestați, potrivit cerințelor legale aplicabile, și va furniza datele necesare dimensionării soluției tehnice propuse în Studiul de fezabilitate.
2.3. Studiu topografic / ridicări topografice
Având în vedere existența a 6 amplasamente distincte, prestatorul va verifica necesitatea realizării studiului topografic/ridicărilor topografice pentru fiecare amplasament, în raport cu soluția tehnică propusă, documentațiile cadastrale existente și cerințele certificatului/certificatelor de urbanism.
Studiul topografic se va realiza pentru amplasamentele pentru care este necesar în vederea proiectării, poziționării echipamentelor, stabilirii traseelor/racordurilor și întocmirii pieselor desenate. Vizarea de către OCPI Gorj se va realiza dacă este solicitată prin certificatul de urbanism, de legislația aplicabilă sau este necesară pentru documentațiile de avizare.
Prin prezentul Caiet de sarcini studiul topografic nu se elimină, dar se solicită numai în măsura în care este justificat tehnic și/sau impus prin actele de reglementare aplicabile.
2.4. Studiu geotehnic
Nu se solicită, ca document distinct obligatoriu, elaborarea unui studiu geotehnic în cadrul prezentei achiziții. În situația în care soluția tehnică rezultată în etapa de elaborare a Studiului de fezabilitate presupune lucrări de fundare/construcții pentru care datele geotehnice sunt necesare potrivit reglementărilor tehnice în vigoare ori acestea sunt solicitate prin certificatul de urbanism/avize, prestatorul va informa în scris beneficiarul asupra necesității și justificării unui asemenea studiu.
CAPITOLUL 3 – CONȚINUTUL STUDIULUI DE FEZABILITATE
A. PIESE SCRISE
1. Informaţii generale privind obiectivul de investiţii

1.1. Denumirea obiectivului de investiţii

1.2. Ordonator principal de credite/investitor

1.3. Ordonator de credite (secundar/terţiar)

1.4. Beneficiarul investiţiei

1.5. Elaboratorul studiului de fezabilitate

2. Situaţia existentă şi necesitatea realizării obiectivului/proiectului de investiţii

2.1. Analiza situaţiei existente şi identificarea deficienţelor

2.2. Analiza cererii de bunuri şi servicii, inclusiv prognoze pe termen mediu şi lung privind evoluţia cererii, în scopul justificării necesităţii obiectivului de investiţii

2.3. Obiective preconizate a fi atinse prin realizarea investiţiei publice

3. Identificarea, propunerea şi prezentarea a minimum două scenarii/opţiuni tehnico-economice pentru realizarea obiectivului de investiţii2)
Pentru fiecare scenariu/opţiune tehnico-economic(ă) se vor prezenta:

3.1. Particularităţi ale amplasamentului:

a) descrierea amplasamentului (localizare - intravilan/extravilan, suprafaţa terenului, dimensiuni în plan, regim juridic - natura proprietăţii sau titlul de proprietate, servituţi, drept de preempţiune, zonă de utilitate publică, informaţii/obligaţii/constrângeri extrase din documentaţiile de urbanism, după caz);

b) relaţii cu zone învecinate, accesuri existente şi/sau căi de acces posibile;

c) orientări propuse faţă de punctele cardinale şi faţă de punctele de interes naturale sau construite;

d) surse de poluare existente în zonă;

e) date climatice şi particularităţi de relief;

f) existenţa unor:

- reţele edilitare în amplasament care ar necesita relocare/protejare, în măsura în care pot fi identificate;

- posibile interferenţe cu monumente istorice/de arhitectură sau situri arheologice pe amplasament sau în zona imediat învecinată; existenţa condiţionărilor specifice în cazul existenţei unor zone protejate sau de protecţie;

- terenuri care aparţin unor instituţii care fac parte din sistemul de apărare, ordine publică şi siguranţă naţională;

g) caracteristici geofizice ale terenului din amplasament - extras din studiul geotehnic elaborat conform normativelor în vigoare, cuprinzând:

(i) date privind zonarea seismică;

(ii) date preliminare asupra naturii terenului de fundare, inclusiv presiunea convenţională şi nivelul maxim al apelor freatice;

(iii) date geologice generale;

(iv) date geotehnice obţinute din: planuri cu amplasamentul forajelor, fişe complexe cu rezultatele determinărilor de laborator, analiza apei subterane, raportul geotehnic cu recomandările pentru fundare şi consolidări, hărţi de zonare geotehnică, arhive accesibile, după caz;

(v) încadrarea în zone de risc (cutremur, alunecări de teren, inundaţii) în conformitate cu reglementările tehnice în vigoare;

(vi) caracteristici din punct de vedere hidrologic stabilite în baza studiilor existente, a documentărilor, cu indicarea surselor de informare enunţate bibliografic.

3.2. Descrierea din punct de vedere tehnic, constructiv, funcţional-arhitectural şi tehnologic:

- caracteristici tehnice şi parametri specifici obiectivului de investiţii;

- varianta constructivă de realizare a investiţiei, cu justificarea alegerii acesteia;

- echiparea şi dotarea specifică funcţiunii propuse.

3.3. Costurile estimative ale investiţiei:

- costurile estimate pentru realizarea obiectivului de investiţii, cu luarea în considerare a costurilor unor investiţii similare, ori a unor standarde de cost pentru investiţii similare corelativ cu caracteristicile tehnice şi parametrii specifici obiectivului de investiţii;

- costurile estimative de operare pe durata normată de viaţă/de amortizare a investiţiei publice.

3.4. Studii de specialitate, în funcţie de categoria şi clasa de importanţă a construcţiilor, după caz:

- studiu topografic;

- studiu geotehnic;

- studii de specialitate necesare în funcţie de specificul investiţiei.

3.5. Grafice orientative de realizare a investiţiei

4. Analiza fiecărui/fiecărei scenariu/opţiuni tehnico- economic(e) propus(e)

4.1. Prezentarea cadrului de analiză, inclusiv specificarea perioadei de referinţă şi prezentarea scenariului de referinţă

4.2. Analiza vulnerabilităţilor cauzate de factori de risc, antropici şi naturali, inclusiv de schimbări climatice, ce pot afecta investiţia

4.3. Situaţia utilităţilor şi analiza de consum:

- necesarul de utilităţi şi de relocare/protejare, după caz;

- soluţii pentru asigurarea utilităţilor necesare.

4.4. Sustenabilitatea realizării obiectivului de investiţii:

a) impactul social şi cultural, egalitatea de şanse;

b) estimări privind forţa de muncă ocupată prin realizarea investiţiei: în faza de realizare, în faza de operare;

c) impactul asupra factorilor de mediu, inclusiv impactul asupra biodiversităţii şi a siturilor protejate, după caz;

d) impactul obiectivului de investiţie raportat la contextul natural şi antropic în care acesta se integrează, după caz.

4.5. Analiza cererii de bunuri şi servicii, care justifică dimensionarea obiectivului de investiţii

4.6. Analiza financiară, inclusiv calcularea indicatorilor de performanţă financiară: fluxul cumulat, valoarea actualizată netă, rata internă de rentabilitate; sustenabilitatea financiară

4.7. Analiza economică3), inclusiv calcularea indicatorilor de performanţă economică: valoarea actualizată netă, rata internă de rentabilitate şi raportul cost-beneficiu sau, după caz, analiza cost-eficacitate

4.8. Analiza de riscuri, măsuri de prevenire/diminuare a riscurilor

5. Scenariul/Opţiunea tehnico-economic(ă) optim(ă), recomandat(ă)

5.1. Comparaţia scenariilor/opţiunilor propuse, din punct de vedere tehnic, economic, financiar, al sustenabilităţii şi riscurilor

5.2. Selectarea şi justificarea scenariului/opţiunii optim(e) recomandat(e)

5.3. Descrierea scenariului/opţiunii optim(e) recomandat(e) privind:

a) obţinerea si amenajarea terenului;

b) asigurarea utilităţilor necesare funcţionării obiectivului;

c) soluţia tehnică, cuprinzând descrierea, din punct de vedere tehnologic, constructiv, tehnic, funcţional-arhitectural şi economic, a principalelor lucrări pentru investiţia de bază, corelată cu nivelul calitativ, tehnic şi de performanţă ce rezultă din indicatorii tehnico-economici propuşi;

d) probe tehnologice şi teste.

.4. Principalii indicatori tehnico-economici aferenţi obiectivului de investiţii:

a) indicatori maximali, respectiv valoarea totală a obiectului de investiţii, exprimată în lei, cu TVA şi, respectiv, fără TVA, din care construcţii-montaj (C+M), în conformitate cu devizul general;

b) indicatori minimali, respectiv indicatori de performanţă - elemente fizice/capacităţi fizice care să indice atingerea ţintei obiectivului de investiţii - şi, după caz, calitativi, în conformitate cu standardele, normativele şi reglementările tehnice în vigoare;

c) indicatori financiari, socioeconomici, de impact, de rezultat/operare, stabiliţi în funcţie de specificul şi ţinta fiecărui obiectiv de investiţii;

d) durata estimată de execuţie a obiectivului de investiţii, exprimată în luni.

5.5. Prezentarea modului în care se asigură conformarea cu reglementările specifice funcţiunii preconizate din punctul de vedere al asigurării tuturor cerinţelor fundamentale aplicabile construcţiei, conform gradului de detaliere al propunerilor tehnice

5.6. Nominalizarea surselor de finanţare a investiţiei publice, ca urmare a analizei financiare şi economice: fonduri proprii, credite bancare, alocaţii de la bugetul de stat/bugetul local, credite externe garantate sau contractate de stat, fonduri externe nerambursabile, alte surse legal constituite.

6. Urbanism, acorduri şi avize conforme

6.1. Certificatul de urbanism emis în vederea obţinerii autorizaţiei de construire

6.2. Extras de carte funciară, cu excepţia cazurilor speciale, expres prevăzute de lege

6.3. Actul administrativ al autorităţii competente pentru protecţia mediului, măsuri de diminuare a impactului, măsuri de compensare, modalitatea de integrare a prevederilor acordului de mediu în documentaţia tehnico-economică

6.4. Avize conforme privind asigurarea utilităţilor

6.5. Studiu topografic, vizat de către Oficiul de Cadastru şi Publicitate Imobiliară

6.6. Avize, acorduri şi studii specifice, după caz, în funcţie de specificul obiectivului de investiţii şi care pot condiţiona soluţiile tehnice.

B. PIESE DESENATE

În funcţie de categoria şi clasa de importanţă a obiectivului de investiţii, piesele desenate se vor prezenta la scări relevante în raport cu caracteristicile acestuia, cuprinzând:

1. plan de amplasare în zonă;

2. plan de situaţie;

3. planuri generale, faţade şi secţiuni caracteristice de arhitectură cotate, scheme de principiu pentru rezistenţă şi instalaţii, volumetrii, scheme funcţionale, izometrice sau planuri specifice, după caz;

4. planuri generale, profile longitudinale şi transversale caracteristice, cotate, planuri specifice, după caz.

 Studiul de fezabilitate va avea prevăzută, ca pagină de capăt, pagina de semnături, prin care elaboratorul acestuia îşi însuşeşte şi asumă datele şi soluţiile propuse, şi care va conţine cel puţin următoarele date: nr. . ./dată contract, numele şi prenumele în clar ale proiectanţilor pe specialităţi, ale persoanei responsabile de proiect - şef de proiect/director de proiect, inclusiv semnăturile acestora şi ştampila.

Documentatia tehnica privind studiul de fezabilitate precum si studiile de specialitate se vor elabora in limba romana si se vor preda beneficiarului in termen de 60  de zile  calendaristice de la data semnarii contractului intre parti.

Documentatia tehnica privind studiul de fezabilitate precum si studiile de teren se vor preda beneficiarului in 3 exemplare originale pe hartie si 1 exemplar pe suport electronic (CD/DVD) – format PDF si format editabil.

